Hilda Kibet

**Hilda Kibet** (o tshotswe ka kgwedi ya Mopitlwe e le masome a mabedi le bosupa (27) ka ngwaga wa  1981 kwa Kgaolong ya Keiyo) ke motabogi wa Mo-Dutch yo o tsholetsweng kwa Kenya. Ke kgaitsadie Sylvia Kibet le setlogolo sa ga Lornah Kiplagat. O ne a bona boagi jwa Mo-Dutch ka kgwedi ya Phalane ka ngwaga wa  2007.

Molekane wa ga Kibet wa nako e telele ke motabogi wa marathone wa Mo-Dutch e bong Hugo van den Broek. Ba ne ba kgaoganya nako ya bone fa gare ga Iten, kwa Kenya le Castricum, kwa Netherlands. Rakgadi wa gagwe yo mogolo, yo o mo fetang ka dingwaga di le thataro fela, ke motabogi ka ene Lornah Kiplagat.

## Mokgwa wa go itshetsa le tswelelopele
Hilda Kibet yo o fentseng kgaisano ya ngwaga wa 2012 ka nako ya 1:09:27.

O fentse motseletsele wa dikgaisano tsa go taboga mo tseleng ka 2007, go akaretsa le: Halofo ya Marathone wa Egmond, Halofo ya Marathone wa Toropo ya New York, Loop ya Toropo-Pier-City, Parelloop le Tabo ya London ya dikilometara di le 10 ya Borithane. Ngwaga o o latelang o ne a fenya New York Mini 10K, a tlhatlhama rakgadiagwe yo mogolo Lornah Kiplagat, mme a dira lekgetlo la gagwe la ntlha la Diolimpiki kwa Diolimpiking tsa ngwaga wa 2008 kwa Beijing, kwa a neng a le wa bolesometlhano mo dimitara di le 10 000. O ne a gapa sekgele sa basadi kwa Dikgaisanong tsa Yuropa tsa ngwaga wa 2008 tsa go Kgabaganya Dithaba kwa bokhutlong jwa ngwaga.

O ne a taboga kwa World 10K Bangalore ka kgwedi ya Motsheganong ngwaga wa 2009 mme le fa e ne e le mongwe wa ba ba neng ba ratiwa thata pele ga lobelo, o ne a nna mo maemong a bone ka kakaretso. O ne a boa ngwaga o o latelang, mme a kgona fela go nna mo maemong a borataro.

O ne a simolola ngwaga wa 2010 ka go taboga go go gaisang ga gagwe ga 1:08:39 kwa Halofo ya Mmarathone wa RAK. Kibet e ne e le ene fela motabogi yo o neng a tlhophilwe go emela Netherlands kwa Dikgaisanong tsa Lefatshe Lotlhe tsa IAAF tsa ngwaga wa  2010 mme o ne a fetsa mo maemong a bolesome mo lebelong la bagolo. Moragonyana mo pakeng o ne a taboga mo 10,000 m kwa Dikgaisanong tsa Diatleletiki tsa Yuropa tsa ngwaga wa 2010, mme o ne a foswa fela ke dimmentlele ka go fetsa mo maemong a bone morago ga Jéssica Augusto. O fentse Dam tot Damloop ka kgwedi ya Lwetse ka ngwaga wa  2010, a taboga ka bonako go gaisa tsotlhe tsa dimaele di le lesome (10) tsa paka (51:30), mme a fenya rakgadiagwe Lornah Kiplagat.Kwa Marathone wa Frankfurt ka Diphalane o ne a taboga nako e e gaisang ya gagwe ya 2:26:23, e e neng e lekane fela go nna mo maemong a borataro mo lobelong lo lo bofefo.

Lobelo lwa gagwe lwa ntlha lwa ngwaga wa 2011 e ne e le RAK Half Marathon gape, mme o ne a le bonya ka motsotso go feta ngwaga o o fetileng mme a nna mo maemong a borataro.O ne a dira botoka thata kwa Marathone wa Rotterdam ka Moranang, koo a neng a nna wa bobedi ka go taboga ga diura di le 2:24:27 fela morago ga Philes Ongori.E ne e le motabogi wa ntlha wa Mo-Dutch go fetsa kwa Montferland Run ka Sedimonthole, a tsaya maemo a boraro ka kakaretso.

Kibet o ne a leka go fenya lekgetlo la boraro mo botshelong jwa gagwe kwa Egmond Half Marathone, mme a fetsa mo maemong a boraro.O ne a fenya kwa Göteborgsvarvet ka kgwedi Motsheganong ka go taboga diura di le 1:09:27, mme a tsaya maemo a boraro kwa New York Mini 10K kgwedi moragonyana. O ne a tlhophiwa go taboga marathone kwa Diolimpiking tsa London tsa ngwaga wa 2012 mme o ne a kgona go tsaya maemo a bo masome a mabedi le bone (24) ka nako ya gagwe ya diura di le 2:28:52. Tabo ya gagwe e e gaisang ya paka e ne ya tla kwa Marathone wa Turin, kwa a neng a taboga ka 2:25:46 e le mofenyi wa bobedi morago ga Sharon Cherop, yo o neng a thuba rekoto ya khoso.

O ne a tlhoma selekanyo se sesha sa halofo ya mmarathone ka go taboga metsotso e le 67:59 go nna wa bone kwa Halofo ya Mmarathone wa Roma-Ostia ka kgwedi ya Tlhakole ka ngwaga wa  2013. E ne e le moatlelete yo o bofefo go gaisa botlhe kwa Marathone wa Rotterdam ka go nna mo maemong a boraro ka diura di le 2:26:42.

## Dintlhakgolo tsa tiro

; Dutch National Championships
: 2008 - Schoorl, 1st, 10 km
:
: **Other achievements**
: 2004 - Groningen, 1st, 4 Mijl van Groningen
: 2004 - Brunssum, 1st, Parelloop
: 2005 - Breda, 1st, Bredase Singelloop
: 2005 - Manchester, 3rd, Great Manchester Run
: 2005 - Egmond aan Zee, 1st, Egmond Half Marathon
: 2006 - Tilburg, 2nd, Warandeloop
: 2006 - Groningen, 1st, 4 Mijl van Groningen
: 2006 - Egmond aan Zee, 2nd, Egmond Half Marathon
: 2007 - Egmond aan Zee, 1st, Egmond half marathon
: 2007 - The Hague, 1st, City-Pier-City Loop
: 2007 - Brunssum, 1st, Parelloop
: 2007 - London, 1st, British 10km London Run
: 2007 - New York City, 1st, New York City Half Marathon
: 2007 - Amsterdam – Zaandam, 2nd, Dam tot Damloop
: 2008 - Brussels, 1st, European Cross Country Championships
: 2008 - Montferland, 1st, Montferland Run
: 2009 - Amman, 6th, IAAF World Cross Country Championships
: 2009 - Amsterdam – Zaandam, 2nd, Dam tot Damloop
: 2009 - Amsterdam, 3rd, Amsterdam Marathon

## Dilo tse di gaisang

## Metswedi